El Salt de Canelles és un aprofitament hidroelèctric a peu de presa que es troba a la conca del riu Noguera Ribagorçana entre les Comunitats Autònomes de Catalunya i Aragó, la central està ubicada al TM Os de Balaguer i la presa meitat a Estopanyà (Osca) i meitat a Os de Balaguer (Lleida).
L'embassament resultant de la construcció de la presa de Canelles es el mes gran de la conca del Riu Noguera Ribagorçana, (680Hm3 = 680 mil milions de litres d’aigua) i el segon més gran del Sistema Hidrogràfica del Ebre. El seu caràcter hiper-anual permet, a més de produir energia elèctrica, la regulació de les aigües per l’abastiment a poblacions i regs agrícoles.
La presa va ser construïda en un temps rècord per l'equip de la ENHER (sis anys, del 1953 al 1959), però…, abans d'iniciar el procés de construcció de la presa i per treballar en sec, es va haver de desviar el riu Noguera Ribagorçana, i per poder fer el desviament es va construir uns petits assuts (petites preses) i un túnel deixant en sec tota la zona de treball, iniciant a continuació el procés de condicionament del terreny i la construcció dels ancoratges de la presa.